
	בדוא"ל

	מבלי לפגוע בזכויות


לכבוד									
איילון חברה לביטוח בע"מ					
מרחוב אבא הלל 12, ת.ד. 10957
רמת גן 52008
					תאונה מיום 14/05/2023
				הנדון:	משה אלון, ת.ז. 27750488
					פוליסת תאונות אישיות
						
 הריני מייצג את מרשי שבנדון והנני מתכבד לפנות כדלקמן:

1. בתאריך 14.5.23, בשעה 08:00 או בסמוך לכך, בכביש 443, ק"מ מס' 8, היה הרכב מעורב בתאונה עם רכב הנושא מ"ר 41-467-30 אשר התנגש בו בחוזקה והתובע נחבל בגופו (להלן: "התאונה").

רצ"ב אישור משטרה, מסומן "1".

2. ממקום התאונה הובהל התובע באמבולנס לבית החולים אסף הרופא, בצריפין, שם אובחנו חבלות בראש, בצוואר ובגב. לאחר קבלת טיפול רפואי ראשוני שוחרר התובע לביתו בהמלצה לנטילת משככי כאבים, המשך מעקב רפואי ומנוחה.

3. התובע אשר המשיך לסבול מכאבים והגבלה בתנועות הצוואר והגב, כמו גם, מכאבי ראש וטינטון, טופל במסגרת קופת החולים והוחלט להפנותו לבדיקת אף, אוזן וגרון, ביצוע טיפולי פיזיותרפיה, המשך מעקב רפואי ומנוחה.

4. בבדיקת התובע הודגמו הגבלות ניכרות בתנועות עמוד השדרה הצווארי והמותני והוחלט להפנותו בנוסף גם לביצוע טיפולי רפואה משלימה והמלצה לעבודה נוירודינמית לגפיים.

5. התובע נבדק ע"י מומחה אף, אוזן וגרון אשר הפנה את התובע לבדיקת שמיעה אשר הדגימה ירידה קלה בשמיעה וטנטון.

6. התובע הופנה להמשך מעקב רפואי, בדיקות נוספות והמשך טיפולי רפואה משלימה.

רצ"ב תעודות רפואיות, מסומנות "2".

7. ד"ר אייל הנדלר, מומחה בכירורגיה אורתופדית וניתוחי עמוד שדרה, אשר בדק את מרשי קובע את נכותו כדלקמן:

א. 20% נכות בגין הגבלה בתנועות עמוד השדרה הצווארי על פי סעיף ליקוי 37.(5)(ב).

ב. 20% נכות בגין הגבלה בתנועות עמוד השדרה המותני בדרגה בינונית לפי סעיף ליקוי 47.(7).(ב).

רצ"ב חוות דעת ד"ר הנדלר, מסומנת "3".


8. על פי תנאי הפוליסה זכאי מרשי, בין היתר, לפיצוי בגין נכות מתאונה.

9. אודה לעיונכם וטיפולכם המסור בהעברת הפיצוי לו זכאי מרשי לפקודת אריאל פרייברג, עו"ד.

